钦定古今图书集成/明伦汇编/官常典/第391卷 > 汉
## 钦定古今图书集成/明伦汇编/官常典/第391卷 > 汉

汉置太中大夫、中大夫、谏大夫，以掌论议。以给事中
为大夫，议郎、博士加官，掌顾问应对。

按《汉书百官公卿表》：“大夫掌论议，有太中大夫、中大
夫、谏大夫，皆无员，多至数十人。武帝元狩五年初置
谏大夫，秩比八百石。太初元年更名中大夫为光禄
大夫，秩比二千石，太中大夫秩比千石，如故。”

“给事中”，亦加官所加，或大夫、博士、议郎，掌顾问应对，
位次中常侍。中黄门，有“给事黄门”，位从将大夫，皆秦
制。

〈注〉师古曰：《汉官解诂》云：“掌侍从左右，无员，常侍中。”